એક વખત રેગિંગની ઘટનાએ ગુલાલની અલ્લડતા અને મસ્તી છીનવી લીધાં હતાં. માંડ માંડ એ એના આઘાતમાંથી બહાર આવી હતી ત્યાં જ આ ઘટના. બધું ખતમ થઈ ગયું હતું, બધું જ. માત્ર ગુલાલનું હાર્ટ બ્રેક થયું હોત તો વાંધો જ નહોતો પણ અહીં તકલીફ એ હતી કે ગુલાલ આખેઆખી બ્રેક થઈ ગઈ હતી. જ્યાંથી બ્રેક ના થવી જોઈએ ત્યાંથી પણ! મલ્હાર બહુ મોટો ફ્રોડ સાબિત થયો હતો. પ્રેમી બનીને આવ્યો હતો અને પારધી બનીને શિકાર કરીને ચાલ્યો ગયો હતો. ના, ચાલ્યો પણ ક્યાં ગયો હતો, વળીને આવ્યો હતો. સાયબર જાળ બિછાવીને, સામી છાતીએ.